钦定古今图书集成/明伦汇编/氏族典/第352卷 > 《廖用贤尚友录》 > 侯陟
## 钦定古今图书集成/明伦汇编/氏族典/第352卷 > 《廖用贤尚友录》 > 侯陟

按《宋史侯陟传》：“陟，淄州长山人。汉末举明经。周广顺
初为襄城令、汝州防御判官，濮阳襄邑令。建隆初为
冤句令，以清干闻，改淮南转运使，迁右补阙。乾德三
年就改侍御史。明年入为左司员外郎，改度支员外
郎。开宝五年复为左司员外郎。太平兴国初迁户部
郎中，出为河北转运使，征太原，为太原东路转运使”，
以功迁左谏议大夫，开宝七年判三司，八年卒。陟有
吏干，性狡狯好进，善事权贵，巧中伤人。